[{"text_idx": "#000000", "text": "Mo\u0308o\u0308dunud na\u0308dalavahetusel toimus Raplamaal Laukataguse Puhkeku\u0308las karavanide kokkutulek, sedapuhku pisut uhkema ja\u0308rjekorranumbriga ehk 25. juubelikokkutulek."}, {"text_idx": "#000001", "text": "Karavanide kokkutulekut korraldab Klubi Eesti Karavan. Karavanide kokkutulek on u\u0308ritus, mis algas aastaid tagasi u\u0308heksast autoelamust koosneva seltskonna kogenemisest, millest ta\u0308naseks on kasvanud u\u0308rituste sari, mida korraldatakse 2 korda aastas. U\u0308ritustele on oodatud nii klubiliikmed kui mitteliikmed. Vaata Klubi Eesti Karavan 2022 aasta u\u0308rituste kalenderplaani SIIT."}, {"text_idx": "#000002", "text": "12 \u2013 15. mai toimunud kokkutulekule oli registreerinud pea 240 ekipaaz\u030ci, mis on Eestis toimunud kokkutulekute osalejate rekord, nii palju karavaniso\u0303pru pole varasematele u\u0308ritustele veel kokku tulnud. Osalejaid oli lisaks eestlastele ka Soomest ja La\u0308tist."}, {"text_idx": "#000003", "text": "Varasematest klubiu\u0308ritustest saad lugeda SIIT."}, {"text_idx": "#000004", "text": "Reede pa\u0308rastlo\u0303unal Laukataguse Puhkeku\u0308lla jo\u0303udes oli kohal juba hulganisti masinaid. Korraldaja so\u0303nul puhkeku\u0308la territooriumil enam vabu kohti ei olevat ja suunas meid sisseso\u0303idu ko\u0303rvale ja\u0308a\u0308vale po\u0303llule. Miks asi nii korraldati, ja\u0308i arusaamatuks, sest skeemil olid ma\u0308rgitud ko\u0303ik parkimiskohad muruplatsile peamaja ees, mis hiljem ta\u0308iesti tu\u0308hjana seisis. Siinkohal ei saa su\u0308u\u0308d panna klubile, vaid koha valdaja peaks hoolitsema parkimise eest vo\u0303rdsetel alustel."}, {"text_idx": "#000005", "text": "Igaljuhul mahtusime oma kolmeautolise seltskonnaga kenasti teiste masinate vahele ka muruplatsile a\u0308ra."}, {"text_idx": "#000006", "text": "No tegelikult nii lihtsalt see asi ei la\u0308inud. Kahjuks ei olnud maha ma\u0308rgitud parkimisalasid, misto\u0303ttu so\u0303itsime esiti muruplatsile, mis meie o\u0303nnetuseks osutus ta\u0308iesti pehmeks ja sinna me kinni ka ja\u0308ime. Taga so\u0303itnud auto saime lu\u0308kkamisega tagurpidi va\u0308lja, meie enda auto tuli dz\u030ciibiga va\u0308lja to\u0303mmata (aita\u0308h abi eest Rainer!). O\u0303nneks la\u0308ks ko\u0303ik ha\u0308sti ja see va\u0308ike instident muutus lihtsalt lo\u0303busaks vahejuhtumiks \ud83d\ude42"}, {"text_idx": "#000007", "text": "So\u0303idukid a\u0308ra pargitud, lapsed autost va\u0308lja pa\u0308a\u0308stetud ja mis muud kui grillid kuumaks ajada, et ta\u0308histada koosviibimise algust."}, {"text_idx": "#000009", "text": "O\u0303htu ja\u0308tkus tantsu ja lo\u0303busa olemise saatel."}, {"text_idx": "#000010", "text": "Laupa\u0308ev ei ro\u0303o\u0303mustanud meid just eriti hea ilmaga, kuid sellest hoolimata jalutasid inimesed karavanide vahel, uudistasid laadakaupu ja mekkisid kohalikku talutoodangut."}, {"text_idx": "#000011", "text": "Meie aga suundusime rattamatkale, mida juhtis puhkeku\u0308la peremees Rain Tulp. Rain na\u0308itas ja tutvustas meile u\u0308mbruskonda, ka\u0308isime vaatamas Lau ku\u0308la endise vallamaja ja koolimaja asukohti, so\u0303itsime la\u0308bi karjamaade kuni kohtusime Lau ku\u0308lavanema Aarega, kes ra\u0308a\u0308kis meile Lau ku\u0308la ajaloost. Kokkusaamine pa\u0308a\u0308dis sellega, et pool rattaseltskonnast maandus ku\u0308lavanema koduhoovis, kus lahke ku\u0308lavanem kostitas meid enda pruulitud koduo\u0303luga. Oli ha\u0308a\u0308 ja magus \ud83d\ude1b"}, {"text_idx": "#000012", "text": "Tagasi puhkeku\u0308lla jo\u0303udes oli tagumine aeg taldrikud kaasa haarata ja lo\u0303unaso\u0308o\u0308gile suunduda. Hiljem said soovijad ka\u0308ia saunades, uudistada Laukataguse ma\u0308giveiseid, teha lo\u0303buso\u0303itu hobuvankriga ning Pipi lo\u0303bustas mitu tundi ko\u0303iki lapsi ja lapsemeelseid \ud83d\ude42"}, {"text_idx": "#000013", "text": "O\u0303htu ja\u0308tkus tantsuga 90-ndate ru\u0308tmis ansambel Roxy saatel ja lo\u0303kketule paistel elades kaasa Stefanile Eurovisiooni lauluvo\u0303istlusel."}, {"text_idx": "#000014", "text": "Jo\u0303udiski ka\u0308tte pu\u0308hapa\u0308ev \u2013 karavanide kokkutulek kuulutati lo\u0303ppenuks, klubi lipp vo\u0303eti mastist alla ja aeg oli kodupoole hakata sa\u0308ttima. Aita\u0308h korraldajatele!"}, {"text_idx": "#000015", "text": "Ja\u0308rgmine u\u0308ritus juba paari kuu pa\u0308rast kui Kuutsema\u0308el toimub Klubi 42. su\u0308nnipa\u0308ev. Kohtumiseni!"}, {"text_idx": "#000016", "text": "Lo\u0303petuseks veel u\u0308ks tore kevadine reisisihi soovitus."}, {"text_idx": "#000017", "text": "Po\u0303ikasime koduteel la\u0308bi kevadpealinnast Tu\u0308rilt, kus praegu na\u0308eb erakordset vaatepilti. Nimelt on maikuus Tu\u0308ri tehisja\u0308rve a\u0308a\u0308res ta\u0308ie o\u0303ieilus 155 puust koosnev kirsiallee, mis sinna istutatud 15 aastat tagasi Tu\u0308ri linna 80. su\u0308nnipa\u0308evaks ja mis nu\u0308u\u0308d igal kevadel ro\u0303o\u0303mustavad inimesi oma roosade o\u0303iekobaratega. Selline imeilus lo\u0303pp toredale na\u0308dalavahetusele."}, {"text_idx": "#000018", "text": "Loe ka meenutusi varasemalt toimunud kokkutulekute kohta:"}, {"text_idx": "#000019", "text": "Klubi Eesti Karavan kokkutulek Willipu ka\u0308mpingus"}, {"text_idx": "#000022", "text": "Sul on ku\u0308simusi seoses matkaauto vo\u0303i reisimisega?"}, {"text_idx": "#000023", "text": "Saa esimesena teada matkaautoga reisimise uudistest."}]